**Vážení rodičia,**

od 1.6.2020 budú otvorené školy pre žiakov 1. až 5. ročníka. Aby sme vedeli naplánovať organizáciu výchovno-vzdelávacieho procesu, potrebujeme od Vás informáciu o záväznom prihlásení dieťaťa na vzdelávanie.

Krátke informácie o upravenom výchovno-vzdelávacom procese:

* Prevádzka bude **od 7,30 do 16,30 pre 1.-4. ročník a od 7,30 do 11,45 pre 5. ročník**
* Vstup do budovy školy bude organizovaný podľa časového harmonogramu v čase od 7.30 do 8.00 hod. – presnejšie info podajú triedni učitelia podľa počtu prihlásených detí
* Prvý deň pri vstupe do budovy školy žiak odovzdá vyhlásenie o bezinfekčnosti prostredia, bude mu odmeraná teplota a dezinfikované ruky
* V prípade, že žiak bude chýbať tri dni v škole, opätovne prinesie vyhlásenie o bezinfekčnosti prostredia.
* Ďalšie dni pri vstupe bude žiakovi odmeraná teplota a dezinfikované ruky.
* Žiak si prinesie každý deň do školy dve rúška a balík hygienických vreckoviek.
* Vyučovanie bude prebiehať podľa upraveného rozvrhu hodín: 1. – 5. ročník 4 hodiny do 11.45.
* Žiaci nosia rúška len v spoločných priestoroch. V triede rúška nemusia nosiť.
* ŠKD bude fungovať do 16.30 hod.
* **Ročníky 6.- 9. pokračujú v online vzdelávaní.**
* **Pre ročníky 1.- 5. online vzdelávanie zabezpečíme len vtedy, ak to personálne kapacity umožnia.**
* Žiaci 1. – 5. ročníka budú mať zabezpečené stravovanie v školskej jedálni v zmysle usmernení RÚVZ a MŠVVaŠ SR.
* Skupiny na vyučovanie budú vytvárané do počtu 20 žiakov.

**Prosíme rodičov, aby vyplnili a poslali záväznú prihlášku do 21.5.2020 triednym učiteľom.**

**Prosíme rodičov, aby hneď na začiatku zodpovedne rozhodli o záväznom prihlásení svojho dieťaťa do školy. Je možné, že z bezpečnostných, personálnych alebo kapacitných dôvodov, nebude možné dieťa neskôr začleniť do skupiny.**

**Priezvisko a meno žiaka:** ........................................................................................**Trieda:** .....................

**Záväzná prihláška – vyberte si zvolenú možnosť číslo: ..............**

1. **áno, prihlasujem svoje dieťa do školy a zároveň do školského klubu (ŠKD)** - dieťa bude chodiť do školy a zároveň popoludní do školského klubu detí
2. **áno, prihlasujem svoje dieťa do školy (bez ŠKD)** – dieťa bude chodiť do školy a po skončení školy pôjde domov
3. **určite nepošlem dieťa do školy** – dieťa sa bude individuálne vzdelávať doma

Doplňujúce informácie:

Je jeden z rodičov na MD? Áno Nie

Zamestnanie matky ...............................................Zamestnanie otca:......................................................

**Vyplnenú Záväznú prihlášku pošlite na mail príslušného triedneho učiteľa!**